Document ID: 32009D0304

KOMISSION PÄÄTÖS,
tehty 30 päivänä maaliskuuta 2009,
eurooppalaisen tilastoja käsittelevän neuvoa-antavan komitean kahdentoista jäsenen nimeämisestä
(ETA:n kannalta merkityksellinen teksti)
(2009/304/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eurooppalaisen tilastoja käsittelevän neuvoa-antavan komitean perustamisesta ja neuvoston päätöksen 91/116/ETY kumoamisesta 11 päivänä maaliskuuta 2008 tehdyn Euroopan parlamentin ja neuvoston päätöksen N:o 234/2008/EY (1) ja erityisesti sen 4 artiklan 1 kohdan a alakohdan,
on kuullut neuvostoa asiasta,
on kuullut Euroopan parlamenttia asiasta,
sekä katsoo seuraavaa:
(1)
Eurooppalaiseen tilastoja käsittelevään neuvoa-antavaan komiteaan kuuluu 24 jäsentä.
(2)
Päätöksen N:o 234/2008/EY 4 artiklan 1 kohdan mukaan komissio nimeää kaksitoista jäsentä kuultuaan Euroopan parlamenttia ja neuvostoa.
(3)
Jäsenvaltiot ovat toimittaneet komissiolle luettelon ehdokkaista, joilla on vankka tilastoalan pätevyys.
(4)
Komissio pyrkii nämä kaksitoista jäsentä nimetessään varmistamaan, että he edustavat tasapuolisesti yhteisön tilastojen käyttäjiä, tilastokyselyihin vastaajia ja muita sidosryhmiä (mukaan luettuina tiedeyhteisö, työmarkkinaosapuolet ja kansalaisyhteiskunta),
ON PÄÄTTÄNYT SEURAAVAA:
1 artikla
Nimetään liitteessä mainitut henkilöt eurooppalaisen tilastoja käsittelevän neuvoa-antavan komitean jäseniksi viiden vuoden toimikaudeksi.
2 artikla
Tämä päätös tulee voimaan päivänä, jona se tehdään.
Tehty Brysselissä 30 päivänä maaliskuuta 2009.

Labels: 10
15
19